2017 m. gruodžio 6 d. pareikštas ieškinys byloje Star Television Productions / EUIPO – Marc Dorcel (STAR)
(Byla T-797/17)
Kalba, kuria surašytas ieškinys: anglų
Šalys
Ieškovė: Star Television Productions Ltd (Tortola, Didžiosios Britanijos Mergelių salos), atstovaujama solisitoriaus D. Farnsworth
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Marc Dorcel SA (Paryžius, Prancūzija)
Su procedūra EUIPO susijusi informacija
Prekių ženklo, dėl kurio kilo ginčas, savininkė: ieškovė.
Prekių ženklas, dėl kurio kilo ginčas: vaizdinis Sąjungos prekių ženklas, kuriame yra žodinis elementas STAR – Sąjungos prekių ženklas Nr. 1 992 510.
Procedūra EUIPO: registracijos pripažinimo negaliojančia procedūra.
Ginčijamas sprendimas: 2017 m. rugsėjo 14 d. EUIPO antrosios apeliacinės tarybos sprendimas byloje R 1519/2016-2.
Reikalavimai
Ieškovė Bendrojo Teismo prašo:
panaikinti ginčijamą sprendimą,
atsisakyti priimti prašymą dėl teisių panaikinimo ir
priteisti iš EUIPO bylinėjimosi išlaidas, įskaitant ieškovės patirtas dėl šio ieškinio.
Pagrindas, kuriuo remiamasi
Reglamento Nr. 207/2009 58 straipsnio 1 dalies a punkto pažeidimas.
____________